Suid-Afrikaanse Lugdiens se Airbus A340-200 (ZS-SLD) land by Lughawe Londen-Heathrow, Engeland.
Airbus A340-200 van Suid-Afrikaanse Lugdiens by Lughawe München Franz Josef Strauss in Augustus 2009
15 Maart 1993 met Lufthansa
Vervaardiging gestaak, steeds in gebruik
377 teen Desember 2012
* A340-200: VS$ 87 miljoen of sowat £53 miljoen (1989)
A340-300: VS$238.0 miljoen (2011)
A340-500: VS$261.8 miljoen(2011)
A340-600: VS$275.4 miljoen(2011)
3.2 Stuurkajuit en avionika
4 Eerste vlug
5 Grootste gebruikers
6 Foto's van verskeie lugrederye se A340s
7 Tydlyn Airbus A3xx-serie
Die Airbus A340 is 'n langreikafsand, viermotorige kommersiële wyeromp passasiersvliegtuig. Dit is ontwikkel en vervaardig deur Airbus S.A.S., 'n konsortium van Europese Ruimte maatskappye, 'n filiaal van die Airbus Group (voorheen bekend as EADS). Die A340 se finale montering was by Toulouse, Frankryk.
Die A330 en A340 is volledig met behulp van rekenaarsteunontwerp (CAD) ontwerp, wat 'n eerste was vir passasiersvliegtuie . Die tegnologie en die gemak van gebruik van die A330 en A340 is soortgelyk. Die kajuit het "fly-by-wire"-tegnologie wat sterk steun op dié van die vorige Airbus.
Dit het sitplek vir tot 375 passasiers in die standaard variante en 440 in die gestrekte -600 reeks. Afhangende van die model, het dit 'n reikafstand van tussen 12 400 tot 16 700 km (6700 tot 9000 seemyl). Dit is soortgelyk in ontwerp aan die tweemotorige A330 wat gelyktydig ontwerp is. Die onderskeidende kenmerke is vier hoë-omleiding turbowaaier enjins en 'n drie-stuks hooflandingstoestelle.
Die Airbus A340 is in verskeie lande geproduseer: British Aerospace in Engeland het die vlerke, Daimler Chrysler Airbus in Duitsland en Aerospatiale in Frankryk het die rompdele en die stertstuk kom van CASA in Spanje. Alle dele word hierna na Toulouse vervoer, waar hulle aanmekaar gesit word in die fabriek Clement Ader, terselfdertyd ook die A330, omdat die vliegtuie byna identies is. So was daar twee monteerbane waarop, afhangende van die vraag, 'n A330 of 'n A340 gebou is. Na die rowwe bouwerk het die vliegstel na een van die vier toetsbeddens beweeg, waar alle elektriese en hidrouliese stelsels getoets is. Verskeie kleiner verskaffers uit die Verenigde State van Amerika en ander lande in Europa, bv. Nederland en Spanje was betrokke by die produksie van sommige onderdele.
Kajuit[wysig | wysig bron]
Airbus het die A340 in vier romplengtes vervaardig. Die aanvanklike variant, A340-300, wat in diens geneem is in 1993, se lengte was 59.39 meter (194.8 vt). Die korter -200 is volgende ontwikkel en die A340-600 het 15.91 meter (52.2 vt) gerek van die -200 af. Die -600 is sy-aan-sy ontwikkel met die korter A340-500, wat die langste-reik kommersiële vliegtuig geword het tot met die koms van die Boeing 777-200LR. Aanvanklike A340-weergawes deel die romp en vlerke van die A330, terwyl die -500/-600 modelle langer is met groter vlerke. 
Stuurkajuit en avionika[wysig | wysig bron]
Die stuurkajuit van Lufthansa se A340-642.
Airbus het 'n soortgelyke stuurkajuituitleg, prosedures en hanteereienskappe in die A340 gebruik as wat in ander Airbusvliegtuie gebruik word, ten einde die opleidingskoste van vliëniers en bemanning te beperk. Die kajuit van die A340-600 verskil egter van vorige weergawes deur die "Active Matrix Liquid Crystal Displays" (AMLCDs), met 'n groter beeldoppervlak en 'n skerper beeld as die LED-monitors in die A340-300.
Motore[wysig | wysig bron]
’n CFM56-straalenjin uitgestal op 'n lugskou in Frankryk.
Die eerste twee modelle is aangedryf deur die CFM56-5C wat gegradeer is op 151 kN (34 000 lbk). Rolls-Royce hou egter die eksklusiewe kragbronregte op die langreik en swaarder -500 en -600 modelle, waar die Rolls-Royce Trent 500 van 267 kN (60 000 lbk) ingespan word.
Eerste vlug[wysig | wysig bron]
Die A340 se nooiensvlug was op 25 Oktober 1991. Die eerste produksiemodelle is in 1993 aan Lufthansa en Air France aangebied, wat die nuwe modelle dadelik in diens gestel het.
Grootste gebruikers[wysig | wysig bron]
Op 29 Desember 2011 was die volgende lugrederye die grootste gebruikers van die Airbus A340.
Lufthansa: 50 eenhede
IBERIA: 36 eenhede
Suid-Afrikaanse Lugdiens: 23 eenhede
Virgin Atlantic: 23 eenhede
Foto's van verskeie lugrederye se A340s[wysig | wysig bron]
Airbus A340-300 van Turkish Airlines
Airbus A340-500 van Etihad Airways
'n A340-600 van Cathay Pacific land op Lughawe Londen-Heathrow in 2007
Airbus A340-600 van Lufthansa
= In produksie
= Uit produksie
= Toekomstige modelle
Airbus A340 (kategorie)
↑ “Completion of production marks new chapter in the A340 success story”. Airbus.
↑ 2,0 2,1 2,2 “Airbus aircraft 2011 average list prices”. (PDF) Airbus S.A.S. URL besoek op 1 Februarie 2011.
Ontsluit van "https://af.wikipedia.org/w/index.php?title=Airbus_A340&oldid=1474585"	Kategorie: Airbus	Navigasie-keuseskerm
العربيةБългарскиCatalàČeštinaDanskDeutschΕλληνικάEnglishEspañolEestiEuskaraفارسیSuomiFrançaisGalegoעבריתHrvatskiMagyarBahasa IndonesiaÍslenskaItaliano日本語Қазақша한국어LëtzebuergeschLimburgsLietuviųLatviešuМакедонскиमराठीBahasa Melayuမြန်မာဘာသာNederlandsNorsk bokmålOccitanPolskiPortuguêsRomânăРусскийScotsSrpskohrvatski / српскохрватскиSimple EnglishSlovenčinaSlovenščinaСрпски / srpskiSvenskaதமிழ்ไทยTagalogTürkçeУкраїнськаTiếng Việt中文粵語	Wysig skakels	Die bladsy is laas op 29 Julie 2016 om 11:31 bygewerk.